**Nyilvános pályázati kiírás önkormányzati tulajdonban lévő lakás értékesítésére**

Pályázat kiírója: Kalocsa Város Önkormányzata ( 6300-Kalocsa, Szent István király út 35.)

Pályázat lebonyolítója: Kalocsai Polgármesteri Hivatal (6300-Kalocsa, Szent István király út 35.)

Ingatlan adatai:

kalocsai:2925 és 2926 hrsz alatti ingatlanok

**A két ingatlan együtt kerül értékesítésre!**

**Cím: Kalocsa, Budai Nagy Antal utca 16. szám és Kalocsa Alkony utca 8. szám**

Ingatlanok jellemzői:

A 2925 hrsz-ú ingatlan önállóan is megközelíthető a Budai Nagy Antal utcáról a valamikori kétszárnyú fémkapun. A korábbi óvoda udvarát foglalja magába ez a terüket. Területe sík, üres 3 db fa áll rajta, elburjánzott aljnövényzettel benőtt.

Utcafrontja 20 m széles, külön helyrajzi számmal rendelkezik, a volt óvoda területéről kerítéssel könnyen elválasztható.

A használaton kívüli volt óvoda (2926 hrsz.) épület jól megközelíthető, a városközponthoz közel, a távolsági buszmegállótól 300 m-re található.

Összközműves ingatlan, kedvező méretű telek. A szomszéd ingatlannal (hrsz.: 2925) közösen van elkerítve, mely a régi óvoda udvarrésze.

Az épület földszintes, magas tetős, négy foglalkoztató termes, összesen a kiszolgáló helyiségekkel együtt 308 nm nagyságú. Műszaki állapota közepes. Korszerűtlen gazdaságtalan fűtéssel rendelkezik, méretei miatt a hasznosíthatósága nehéz. Az udvaron 36 nm nagyságú játszóház, valamint betonozott fürdőmedence és homokozó található. Az objektum előnye, hogy nagy alapterületű, sok célra hasznosítható. Városképi szempontból meghatározó épület.

**Ingatlanok minimális vételára: 7 900 000,- Ft és 45 500 000,- Ft**

**(mindösszesen: 53 400 000,- Ft)**

Az ingatlanok megtekinthetők: 2025. szeptember 29-én 13-14 óra között az Alkony utcai bejáraton keresztül a helyszínen

Az ingatlant elővásárlási jog: terheli / nem terheli.

A pályázattal kapcsolatban felvilágosítás kérhető: 78-601-301/108-as mellék Dr. Látó Anita

telefonon, hétfő, szerda, péntek 8-12 óra között.

Az ajánlatok benyújtásának helye: Kalocsai Polgármesteri Hivatal- I. emelet 1. iroda ( aljegyző)

A pályázatok benyújtásának ideje: **2025. szeptember 26-tól 2025. október 10-ig** hétfő, szerda, péntek 8-12 óra között.

Ajánlati kötöttség az ajánlati határidőt követő 60 napig áll fenn.

Az ajánlatokat egy példányban eredetiben aláírva kell megtenni a mellékelt ajánlattételi nyomtatványon.

Az ajánlatok bontása: 2025. október 14-én 14 óra , helye a Kalocsai Polgármesteri Hivatal I.emelet.33. irodája.

Az ajánlatok bontása nyilvános, ahol a Kiíró részéről a Gazdasági és Fejlesztési Bizottság egy tagja, és a lebonyolító Kalocsai Polgármesteri Hivatal 1 tagja legalább részt vesz.

Amennyiben több azonos összegű legmagasabb ajánlat érkezik, akkor ezen ajánlattevők között külön liciteljárásra kerül sor, ahol a kiinduló ár a megajánlott vételár, a licitlépcső 100.000,-Ft.

A liciteljárásról külön időpontjáról az érintettek értesítést kapnak.

A nyertes ajánlattevő az, aki a legmagasabb összegű ajánlatot teszi.

A vételár fizetésének módja: A szerződéskötéssel egyidejűleg egyösszegben, átutalással az önkormányzat által megadott számlaszámra.

A szerződéskötés az eredmény közlésétől számított 30 napon belül. Amennyiben a határidőben nem kerül sor a szerződés megkötésére, akkor a Kiíró jogosult a soron következő legmagasabb összeget megajánlott pályázóval szerződést kötni.

A szerződéskötéssel járó költségek ( pl.: ügyvédi díj, ingatlanbejegyzési költségek) a vevőt terhelik.

A pályázat eredményéről a Képviselő-testület dönt.

A pályázat kiírója fenntartja a jogát, hogy az eljárást indokolás nélkül eredménytelennek minősíti.

Kiíró fenntartja, hogy a nyertes ajánlattevő visszalépése esetén a soron következő legmagasabb ajánlattevővel köthet szerződést.

A pályázati kiírásban nem szabályozott esetekben az önkormányzat vagyonáról és a vagyongazdálkodás rendjéről szóló 5/2012. (VII.23.) önkormányzati rendelet szabályai az irányadók.

**Pályázati adatlap lakásértékesítéshez**

A pályázattal érintett lakás:………………………………………………………

A megajánlott vételár:……………………………………………………………..

Ajánlattevő neve:………………………………………………………………….

Ajánlattevő címe:………………………………………………………………….

Nem természetes személy esetén képviselője:…………………………………………………………..

Nem természetes személy pályázó esetén csatolni szükséges arról szóló nyilatkozatot, hogy a pályázó átlátható szervezetnek minősül, továbbá 30 napnál nem régebbi, hiteles cégkivonatot, a   
képviseletre jogosult aláírási címpéldányt.

Az önkormányzat adatvédelmi tájékoztatója az alábbi linken tekinthető meg:

http://www.kalocsa.hu/wp-content/uploads/2021/06/ADATVEDELMI-TAJEKOZTATO2.pdf

Kijelentem, hogy a pályázati kiírást megismertem, annak tartalmát elfogadom.

Dátum: …………………………………………………

aláírás:…………………………………………………